|  |  |
| --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | |
| Naziv akta o kojem je savjetovanje provedeno:  Nacrt prijedloga Odluke o izmjeni Odluke o načinu ostvarivanja prednosti pri upisu djece u dječje vrtiće Grada Rijeke | |
| Vrijeme trajanja savjetovanja: Savjetovanje je provedeno u trajanju od 30 dana odnosno od 17. siječnja do 16. veljače 2024. godine. | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke. |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Pojedinac | U prijedlogu nije izričito navedeno na koji se članak odnosi | Podnositelj predlaže da se roditeljima dvoje ili više djece, koji prijavljuju mlađe dijete po prvi puta dodijeli prednost prilikom upisa u isti objekt u koji je upisano starije dijete. | Prijedlog je razmotren ali nije usvojen.  Prvenstvo pri upisu definirano je člankom 20. Zakona o predškolskom odgoju i obrazovanju. |
| 2. | Borko Zugan | U prijedlogu nije izričito navedeno na koji se članak odnosi | Podnositelj smatra da se predloženim izmjenama uvodi nesuglasje u bodovima između pojedinih ustanova.  Podnositelj nadalje predlaže uvođenje kategorije prvenstva upisa „djeca kojemu su brat ili sestra upisani u Ustanovu“. | Prijedlog je razmotren ali nije usvojen.  Osnivač vrši nadzor nad usuglašenosti Pravilnika o upisu djece dječjih vrtića te su bodovi i proces upisa ujednačeni.  Prvenstvo pri upisu definirano je člankom 20. Zakona o predškolskom odgoju i obrazovanju. |
| 3. | Pojedinac | U prijedlogu nije izričito navedeno na koji se članak odnosi | Podnositelj predlaže ne priznavanje dodatnih bodova kategoriji obitelji s troje i više djece u slučajevima kada majka u vrijeme podnošenja prijave koristi porodiljni dopust.  Podnositelj nadalje predlaže subvencioniranje cijene dječjeg vrtića u 100% iznosu roditeljima s troje i više djece. | Prijedlog je razmotren ali nije usvojen.  Dokumentacija koju roditelj prilaže prijavi za upis nije predmet ove Odluke.  Modalitet naplate usluga od roditelja-korisnika usluga nije predmet ove Odluke. |
| 4. | Dora Brkić Lukšić | U komentaru nije izričito navedeno na koji se članak odnosi | Podnositeljica podržava predloženu izmjenu Odluke smatrajući da je trenutno važeće rješenje diskriminatorno. | Komentar je primljen na znanje. |
| 5. | Dora | U komentaru nije izričito navedeno na koji se članak odnosi | Podnositeljica podržava predloženu izmjenu Odluke smatrajući da je trenutno važeće rješenje diskriminatorno. | Komentar je primljen na znanje. |
| 6. | Pojedinac | U prijedlogu nije izričito navedeno na koji se članak odnosi | Podnositelj smatra da se prihvaćanjem prijedloga izmjene Odluke otvara mjesta manipulaciji od strane dječjih vrtića te da će vrtići različito definirati kriterije.  Također smatra da će se na popisu upisanih naći djeca koja nisu bodovana prema postavljenim kriterijima bodovanja.  Predlagatelj dodatno smatra da bi prednost prilikom upisa trebala imati djeca čija su braća odnosno sestre već upisani u dječji vrtić te da bi trebalo dodijeliti bod djeci na čekanju. | Prijedlozi su razmotreni ali nisu usvojeni.  Osnivač vrši nadzor nad usuglašenosti Pravilnika o upisu djece dječjih vrtića te su bodovi i proces upisa ujednačeni.  Prvenstvo pri upisu i prioritetne kategorije definirane su člankom 20. Zakona o predškolskom odgoju i obrazovanju. |
| 7. | Pojedinac | U prijedlogu nije izričito navedeno na koji se članak odnosi | Podnositeljica smatra da bi dječji vrtić trebao vršit uvid u zadržavanje statusa zaposlene osobe roditelja koji kao dio natječajne dokumentacije, prilikom podnošenja prijave za upis djeteta, podnese dokaz o radno-pravnom statusu. | Prijedlog je razmotren ali nije usvojen.  Dokumentacija koju roditelj prilaže prijavi za upis i način kontrole istinitosti podnesenih dokaza od strane roditelja nisu predmet ove Odluke. |

*Napomena: U vremenu trajanja savjetovanja pravovremeno je pristiglo 7 primjedbi/prijedloga/komentara javnosti na Nacrt prijedloga Odluke o izmjeni Odluke o načinu ostvarivanja prednosti pri upisu djece u dječje vrtiće Grada Rijeke.*